als_Latn dik_Latn sag_Latn
Temat Kryesore
- Seanca e sotme plenare pritet të ketë debate të forta për sa i përket çështjes së akuzave të Tom Doshit
Refuzohet kërkesa e kreut të Komisionit të Sigurisë, Spartak Braho, njëherësh deputet i LSI-së, për një video-projektor gjatë zhvillimit të seancës së sotme plenare në Kuvend.
Seanca e sotme plenare pritet të ketë debate të forta për sa i përket çështjes së akuzave të Tom Doshit. Kryetari i Komisionit të Sigurisë, Spartak Braho pas akuzave të ish-kryeministrit Berisha se Braho është i përfshirë me krimin, i kujtoi Berishës se fshehja e informacioneve përbën një vepër penale, ndaj për gjithçka duhet t’i drejtohet prokurorisë.
Braho ka kërkuar që në seancën e ditës së sotme të instalohet një videoprojektor. Ajo që bëjnë me dije mediat është fakti se Braho do të nxjerrë në dritë videon e ish-deputetit socialist Tom Doshi, me të arrestuarin Durim Bami.
“Sali Berisha ka detyrim ligjor të dëshmojë në Prokurori, jo shkallëve. Berisha duhet ta dijë që pasja dijeni dhe fshehja dënohen”, theksoi Braho. Kryetari i Komisionit për Sigurinë Kombëtare i kërkoi Prokurorisë që të administrojë deklaratat e bëra nga Berisha dhe të punojë për zbardhjen e çështjes.
“Prokuroria menjëherë të administrojë deklaratat e Sali Berishës për zbardhjen e çështjes. Doktori të ruajë qetësinë, pasi të enjten kam surpriza për të në Kuvend”, tha deputeti i LSI-së Spartak Braho.
Gazeta 'Shekulli' iu kërkon gjithë lexuesve të saj, që mundësisht të mos përdorin sharje, fyerje denigruese ndaj dinjitetit njerëzor nëpër komente. Në vend të tyre, faktet dhe argumentet tuaja logjike mund të jenë shumë më të fuqishme pa to. Me respekt dhe falemnderit për pjesëmarrjen tuaj, mjaft të vlefshme në punën tonë!
Ftojmë lexuesit, që nëse kanë opinione mbi shkrimet e botuara te 'Shekulli' apo mbi tema të tjera të lira, mund të na kontaktojnë në adresën: komente@shekulli.com.al
als_Latn als_Latn als_Latn als_Latn als_Latn als_Latn als_Latn als_Latn als_Latn